ANUNȚ

Astăzi, 20.06.2025, Autoritatea Națională de Reglementare pentru Serviciile Comunitare de Utilități Publice, anunță deschiderea procedurii de transparență decizională în procesul de abrogare a Ordinului președintelui Autorității Naționale de Reglementare pentru Serviciile Comunitare de Utilități Publice nr. 66/2007 privind aprobarea Metodologiei de stabilire, ajustare sau modificare a prețurilor și tarifelor locale pentru serviciile publice de alimentare cu energie termică produsă centralizat, exclusiv energia termică produsă în cogenerare***.***

În conformitate cu prevederile art. 13 alin. (4) din Legea nr. 51/2006, republicată, cu modificările și completările ulterioare, serviciul public de alimentare cu energie termică a trecut integral în sfera de reglementare, autorizare și control a Autorității Naționale de Reglementare în domeniul Energiei - A.N.R.E., A.N.R.S.C. nemaiavând nicio competentă în acest domeniu.

Potrivit dispozițiilor art. V alin. (4) din Legeanr. 225/2016 pentru modificarea și completarea Legii serviciilor comunitare de utilități publice nr. 51/2006*,* „Până la elaborarea şi aprobarea prin ordin al președintelui A.N.R.E. a reglementărilor prevăzute de dispozițiile art. 14 din Legea serviciului public de alimentare cu energie termică nr. 325/2006, cu modificările ulterioare, sunt aplicabile prevederile din reglementările tehnice şi comerciale emise de A.N.R.S.C. în domeniul serviciului public de alimentare cu energie termică.”

Având în vedere că în Monitorul Oficial nr. 1004 din 8 octombrie 2024 a fost publicat Ordinul președintelui Autorității Naționale de Reglementare în Domeniul Energiei nr. 71 din 24 septembrie 2024 pentru aprobarea Metodologiei de stabilire, ajustare şi modificare a preţurilor şi tarifelor aferente activităţilor de producere, transport, distribuţie şi furnizare a energiei termice din cadrul serviciului public de alimentare cu energie termică în sistem centralizat, cu excepţia producerii energiei termice în centrale de cogenerare se impune abrogarea Ordinului președintelui Autorității Naționale de Reglementare pentru Serviciile Comunitare de Utilități Publice nr. 66/2007

Proiectul de act normativ poate fi consultat:

• pe pagina de internet a instituției, la <https://www.anrsc.ro/proiecte-acte-normative>

• la sediul instituției din str. Lucian Blaga nr. 4, Sector 3, București

Proiectul de act normativ se poate obține în copie, pe bază de cerere depusă la biroul de relații cu publicul al instituției.

Propuneri, sugestii, opinii cu valoare de recomandare privind proiectul de act normativ supus procedurii de transparență decizională se pot depune până la data de 01.07.2025, astfel:

* în format electronic pe adresa de e-mail: cabinet@anrsc.ro;
* prin poștă, pe adresa str. Lucian Blaga nr. 4, Sector 3, București;
* la sediul instituției, la Registratură, între orele 8.00 – 16.00.

Materialele transmise vor purta mențiunea „Propuneri privind proiectul de Ordin pentru abrogarea Ordinului președintelui Autorității Naționale de Reglementare pentru Serviciile Comunitare de Utilități Publice nr. 66/2007 privind aprobarea Metodologiei de stabilire, ajustare sau modificare a prețurilor și tarifelor locale pentru serviciile publice de alimentare cu energie termică produsă centralizat, exclusiv energia termică produsă în cogenerare.“

Nepreluarea recomandărilor formulate și înaintate în scris va fi justificată în scris.

Pentru informații suplimentare, vă stăm la dispoziție la următoarele date de contact: telefon: 021/317.97.51, e-mail: florina.vartolomei@anrsc.ro , persoană de contact: doamna Florina Vartolomei.